AlexejDobrolubov/national_council_slovak_2010 huggingface dataset:
39. schôdza NR SR - 11.deň - A. dopoludnia
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie v rozprave

... cez Čonku majú firmy, majú neviem čo cez Čonku už na rodinu sa to oplatí. Cez Čonku na rodinu sa ti oplatí mať stolársku dielňu, lebo máš lacnú elektriku. Ja viem, tak títo sú schopní, títo sú schopní tieto žiadosti povypisovať a nechcete to, všakže to nechcete, lebo to ste vy stvorili, vy ste tento typ podnikateľského sveta vytvorili, tento typ darebákov ste vytvorili, ktorí sú pripravení, daj žiadosť, vypíš. Daj žiadosť, vypíš, ale medzi nami je ešte stále veľa slušných ľudí, ktorí by ju vypísali preto, lebo ju potrebujú. Ja vám garantujem, že aj tu je veľa služných ľudí, ktorí by ju nevypísali, ktorí by si povedali, chápem, rozumiem, rešpektujem, nevypíšem tú žiadosť. Prečo to neurobíte tak? Prečo nie je podmienkou na priznanie energopomoci vypísanie jednej ... (Prerušenie vystúpenia predsedajúcim.) s kým je to dohodnuté, kto to bude dodávať? 18 miliónov, to je slušné. Koľko ide späť? Polka? Trištvrte? Toto budú robiť študenti v Mlynskej Doline? Za sud piva? Ale potom si to niekto vyfakturuje od štátu za osemnásť a rozpustíte to po Cyperských schránkach. To ste vy, to ste presne vy. Skade naberiete tu drzosť, neskutočnú drzosť, že toľko peňazí tam ide do toho IT riešenia. Len Ministerstvo pôdohospodárstva malo 50 % kapitálových výdavkov IT riešenia. Čo tie kravy z toho majú? Čo tie kravy z toho majú? Že 50 % nárok rozpočtu Ministerstva pôdohospodárstva ide na IT. Áno, vy ste zistili, že sa na tom kradne. Dakedy sa kradlo na betóne. Lenže potom prišli súdni znalci a zistili, že sa to dá zmerať. Na IT riešeniach sa to nedá zmerať. Tam nabehli všetci podvodníci, darebáci, hoštapleri. Tam sú, a čakajú nastražení, že kedy to príde. A teraz to príde. Energopomoc, super, pomáhame, 18 miliónov. Už som len zvedavý na dodávateľa. Microsoft? Som musel vidieť. Viete, že to máte už všetko prichystávané. Takže ľudia moji dobrí, áno, pod rúškom energopomocí sa tu znova deje to, čo vlastne nás doženie do veľkých problémov. Skôr či neskôr to musí kľaknúť. Ekonomika je neúprosná. Komunista, socialista, kapitalista, stále jedno. 2 plus 2 sú 4. Aj za komunizmu, aj za kapitalizmu. Tá ekonomika, ten pretending, to predstieranie, že veci fungujú, už končí. Veci nefungujú. Systémy sa rúcajú. A toto sú posledné výkriky na uchopenie, vydržanie a udržanie sa pri moci. Otázka stojí, koľko sa toho chcete zúčastniť. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem veľmi pekne. Ja len chcem takú poznámku, možno procesnú, ale aj však v kontexte povedaného, že začína tu byť nejako živo a dúfam, že mi bude umožnené vystúpiť, lebo ja som sa plánoval prihlásiť. A tu by som chcel poprosiť kolegov, že ak sa chystajú useknúť diskusiu, že by som to neodporúčal, naozaj, vzhľadom na vážnosť a veľkosť a významnosť konsolidačného balíka by to mali strpieť. Mali by to strpieť tie vystúpenia. Takže tu vás chcem naozaj poprosiť, ja som vystupoval len päť minút k tomu a myslím si, že ako človek, ktorý podniká od kedy sa dalo, prísne vzaté ešte aj kedy sa nedalo, tak by som mohol k tomu niečo povedať. Ďakujem veľmi pekne.
39. schôdza NR SR - 6.deň - B. popoludní
Dátum: 2025-09-17
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Myslím si, že logicky dohoda je, pochopiteľne, že sa nedá reagovať, ale to, že mi pán Hazucha povedal úbožiak (povedané so smiechom), to ma potešilo. Ďakujem. ... len sa nedá reagovať, ale to, že mi pán Hazucha povedal úbožiak, to ma potešilo. Ďakujem.
39. schôdza NR SR - 14.deň - A. dopoludnia
Dátum: 2025-09-30
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo. Bea, venovala si sa tomu alternatívnemu riešeniu, čiže namiesto lustrovania celej populácie na Slovensku, aby energopomoc bola poskytovaná na základe žiadosti. A naozaj ja to ešte raz chcem povedať, lebo hovoril som to aj v rozprave, že tu v takomto prípade sa naozaj nerozprávame o nejakých haldách papierov a radoch na úradoch a ničom, ničom podobnom. Naozaj. Jediné, čo by sme potrebovali, je, aby ľudia, ktorí chcú adresnú energopomoc, vyplnili jedno tlačivo, v ktorom vyjadria súhlas s tým, že štát pozbiera ich údaje a len ich údaje na to, aby vyhodnotil, či majú alebo nemajú nárok. Bodka. Jeden papier by mohli podávať na obecnom úrade, aby nemuseli nikam chodiť alebo elektronicky cez slovensko.sk. Vybavené. Žiadna veľká administratíva, žiadne preukazovanie príjmu, majetku, to všetko štát vie spraviť. Ale pointa je, aby to robil len pre tých ľudí, ktorí chcú adresnú energopomoc, a ktorí chcú, aby si štát o nich takéto údaje pozbieral a nie pre celú populáciu, ktorí dneska budeme ako rukojemníci. Jednoducho štát o nás bude zbierať údaje a my s tým momentálne nemôžme nič spraviť a nemôžme povedať, že nechceme. Nechceme adresnú energopomoc a nechceme, aby ste zbierali o mne tieto údaje. Čiže pevne verím, že ten náš pozmeňovák, ktorý by dával možnosť ľudí odmietnuť adresnú energopomoc a odmietnu takéto rozsiahle zbieranie údajov, získa svoju podporu a ak aj nie, tak dalo sa to naozaj spraviť lepšie a vôbec sa tu nerozprávame o dvoch alternatívach, že jedna alternatíva je jednoduchá a druhá je strašná administratíva. Vôbec nie. Jedno jednoduché tlačivo na obecnom úrade alebo elektronicky. Vybavené. Všetko ostatné by už vedel zariadiť štát. Tak neviem, prečo, prečo kvôli ľuďom, ktorí chcú adresnú energopomoc, ideme lustrovať celú populáciu. Nerozumiem tomu.
39. schôdza NR SR - 13.deň - B. popoludní
Dátum: 2025-09-29
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo pán predsedujúci. Marián, plne podporujeme tento návrh. Aj my sme za to, aby sa znížili limity na cenu nákupu nových vozidiel pre predstaviteľov vlády, pre pána prezidenta. A myslím, že ste málo ambiciózny v tej doložke, lebo ty si hovoril, že to nemá vplyv na podnikateľské prostredie, ani to nemá žiadne sociálne vplyvy. Ja si myslím, že kľudne môžte vyznačiť pozitívne vplyvy, pretože keby táto vláda ukázala, že v čase konsolidácie sú ochotní znížiť svoj luxus, ktorý si zatiaľ dopriali, tak by to malo veľmi pozitívne vplyvy aj na podnikateľské prostredie, aj sociálne vplyvy. Pretože ľudia, ktorí sa musia skladať dnes na ten luxus by mali aspoň pocit nejako spolupatričnosti, že tá vláda šetrí aj na sebe a nielen na ľuďoch. A druhá poznámka, že dnes sme v období keď vláda povedala že teda bude šetriť 1,3 mld. na sebe, že vraj. Ale stále nemáme konkrétne opatrenie, nič. Čiže toto opozičný návrh je vlastne ešte ďalej ako samotná vláda. Že už konkrétne návrhy vám dáme ako by ste na sebe šetriť mohli, nech sa páči, v hlasovaní zajtra o 11-tej môžte ukázať ako to myslíte vážne s tým šetrením na sebe. Či budete šetriť iba na úradníkoch, alebo ste ochotní šetriť aj na čelných predstaviteľoch ministerstiev, šetriť na pánovi prezidentovi, šetriť na luxuse, ktorý ste si zatiaľ dopriali. A ak to spravíte, tak to bude mať podľa mňa pozitívne vplyvy aj na podnikateľov ktorých budete zdierať budúci rok, aj na bežných ľudí na Slovensku. Pretože táto dilema, či si vôbec môžem dovoliť nejaké auto a akú sumu vôbec zvládnem, tak pred touto dilemou bude stáť každá jedna rodina budúci rok. Tak by bolo fér, keby ste túto dilemu postavila pred seba aj vláda, že teda dobre, nebudeme sa voziť na najdrahších luxusných autách bez limitov, ale si tie limity nejak znížime a sme ochotní nejak prispieť a my tým, že sa vzdáme svojho luxusu. Ďakujem za tento návrh, podporíme ho.
39. schôdza NR SR - 9.deň - B. popoludní
Dátum: 2025-09-23
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo. Pán kolega, vy ste spomínali teda viacero vecí, ktorých sa chcem dotknúť, že, že ak som to teda pochopil správne, že 6. januára už oficiálne pozmeňovákom idú vymeniť za 15. septembra? Lebo teda naozaj mi to nepríde ako riešenie situácie, ktorá nastala. Tak to je veľmi zaujímavé, že tu z kaluže do blata by som povedal, že také riešenie. Druhá vec, ktorú som chcel nejak podotknúť je, je to progresívne zdanenie, pretože myslím, že treba, treba opakovať, že, že naozaj víťazmi tejto konsolidácie a zatiaľ všetkých konsolidácií, ktoré predstavila táto vláda, sú naozaj tí najbohatší ľudia na Slovensku. Pretože progresívne zdanenie naozaj nepostihne tých, ktorí majú tie najväčšie majetky, ktorí majú príjmy z kapitálovou, z kapitálového majetku, kapitálové príjmy, lebo tých sa to nebude, nebude týkať, hej. Zdanenie dividend stále ostáva na jednej z najnižších úrovní, takže naozaj, tí najbohatší na túto konsolidáciu nedoplatia. Tam rátam aj ministrov, pretože zmra... ===== ... nepostihne tých, ktorí majú tie najväčšie majetky, ktorí majú príjmy z kapitálové príjmy, lebo tých sa to nebude týkať, hej. Zdanenie dividend stále ostáva na jednej z najnižších úrovní, takže naozaj tí najbohatší na túto konsolidáciu nedoplatia, tam rátam aj ministrov, pretože zmraziť si platy je síce pekné gesto, ale zmraziť si až potom, ako si ich zdvojnásobíte, je, myslím, že veľmi priehľadné a myslím, že ľudia si na to spravia názor, že najprv si táto vláda zdvojnásobila platy a potom si myslí, že predstiera nejakú solidaritu tým, že tie dvojnásobné si zmrazí. Čiže vy nebudete znižovať platy ministrov, vy si ich ponecháte na tej dvojnásobnej úrovni, akurát vám ešte neporastú po valorizáciu, taká je pravda. Jednoducho tak to je. A posledná časť sa týka toho šetrenia, že mňa by veľmi zaujímalo, že prečo tie šetriace opatrenia, ktoré stále sme ešte nevideli ten zoznam, že ako ušetríte tú 1,3 miliardy, prichádzajú vlastne až teraz. To je pre mňa veľká záhada, že čo vlastne bránilo šetriť na štáte už tie predošlé dva roky, pretože ak by sa 1,3 miliardy ušetrilo aj v roku 2024 a nejaká pomerná časť ešte aj za tri mesiace v roku 23, tak sme dnes nemuseli naozaj zvyšovať dane a odvody pre podnikateľov a pre pracujúcich na Slovensku. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Pani kolegyňa ja som naozaj rád, že ste vystúpili v rozprave, že mám to rád, keď vystúpia aj koaliční predstavitelia, pretože môžme nejak argumentovať, môžme sa rozprávať, takže ja veľmi slušne budem na vás reagovať, lebo sa mi dostalo aj spomenutia vo vašom vystúpení. Spomínali ste nejaké pochybné hospodárenie Slovensko IT, aby som to teda pripomenul, že to bola štátna IT firma. Ale neviem, či úplne viete, akoby že faktografiu, že koľko ja som bol štátny tajomník zodpovedný za tú firmu, to bolo od júla 21 do januára 23, čiže 18 mesiacov. A toto pán Raši predsedajúci rád používal taký graf, že ako tá firma mala straty, neviem čo, neviem čo. A jeden rok tam bol v zelenom, bol v zisku. A viete, aký to bol rok? To bol rok 22, keď som bol štátny tajomník. Čiže skúste si možno tie fakty nejak pospájať, pospájať dohromady, že teda čo je pravda a čo nie je pravda, lebo potom, potom to naozaj vyzerá, že len akoby že hovoríte niečo, čo nemáte ani overené. No a potom k tej druhej téme, že hovorili ste o MOM-kách, vakcínach, lotérií aj to Slovensko IT neviem čo a to sú teda veci, ktoré sa udiali, predpokladám, podľa vás niekedy v roku 21, 22 nie však vtedy bola pandémia, tak mňa tak udivuje a podľa mňa už aj vašich voličov tak udivuje, že to sú veci, ktoré sú štyri roky staré a stále nikto za to nebol ani obvinený, ani obžalovaný, stále nič. Čiže ja sa nedivím aj vašim voličom, že si kladú otázku, že či vy tak trochu nerozprávate do vetra, že akoby hovoríte o nejakých škandáloch, predpokladám, že už vtedy ste podali trestné oznámenie a za štyri roky vlastne sa nepreukázala žiadna vina, žiaden škandál. Tak je to podľa mňa na pováženie. A posledná vec, že argumentačne veľmi by ma zaujímalo, že či by ste vedeli povedať, že tých 1,3 miliardy, čo hovoríte, že šetríte na sebe, že ako presne idete šetriť na sebe. Že to by ma, že či by ste mohli povedať, tak ako ste tu vylistovali tie výdavky, že MOM-ky koľko stáli, všetko možné ste povedali vakcíny ddddd, či by ste nám mohli rozbiť tú 1,3 miliardy, že ako presne položku po položke, kľudne to môžu byť veľké položky, že 100 miliónov tu 100 miliónov tam, ale že ako sa teda dostaneme k tým 1,3 miliardy, lebo celý čas vám hovoríme, že my tomu neveríme, že tam nie je žiadna hmota, nič tam proste k tomu nemáte. Ďakujem pekne.
39. schôdza NR SR - 6.deň - B. popoludní
Dátum: 2025-09-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo. Pán poslanec, musím priznať, že čakal som trochu viac od vás. Mali sme aj tú česť spolu byť na nejakej pracovnej ceste a som si spravil na vás názor, že máte aj máte akoby že obsah, ale toto mi naozaj prišlo, že dostali ste nejaké stranícke stanovisko, ktoré ste museli prečítať a mrzí ma to, že ste si možno vytiahli krátku slamku práve vy, že sa takto musíte zhadzovať. Lebo naozaj, že veď to nemá ani žiadnu hmotu to čo ste, to čo ste hovorili a vy to podľa mňa dobre viete, že vy to podľa mňa veľmi dobre viete a je mi trošku možno trápne aj taká prenesená hanba za vás, že ste to museli tuná čítať. Lebo veď vy veľmi dobre viete, že bola podstata úradníckej vlády, šesť mesiacov bez dôvery v parlamente. Čo bola podstata tých lego kociek, ktoré tak radi spomínate, že to bolo meno z ktorého sa dalo vyberať. A jediné čo dookola omieľate je klamstvo o tom, ako progresívci chceli ľuďom zobrať trináste dôchodky, vlaky zadarmo a obedy. Vy to veľmi dobre viete, že to je klamstvo a napriek tomu to tu omieľate. Neuveriteľné. Čiže hovorili ste vo svojej rozprave, že v čom je medzi nami rozdiel. Tak ja vám poviem v čom je medzi nami rozdiel. Za prvé, že my nešírime takúto demagógiu, čiže keď kritizujeme vašu konsolidáciu tak je to podporené faktami a dátami, tak by som veľmi rád videl, že kde máte dôkaz o tom, že progresívci chceli zrušiť trináste dôchodky, všetko to čo hovoríte. To by som naozaj chcel vidieť ten dôkaz. Však kde je ten návrh od nás, návrh, že takto to ideme spraviť? Ten druhý rozdiel je, že my by sme si nezvýšili platy v čase konsolidácie. Navrhli sme dokonca zmrazenie poslaneckých platov, to ste odmietli. To je medzi nami rozdiel, že vnímame, že konsolidovať musí aj štát na sebe a aj verejní činitelia na sebe. A ten tretí rozdiel je, že vy robíte politiku strachu a robíte len bu-bu-bu-bu a Progresívne Slovensko má aj nejakú víziu ako chce nakopnúť slovenskú ekonomiku. A keď jej nerozumiete, kľudne sa zastavte, vysvetlíme vám celý TRESK, povieme vám aké tie opatrenie sú, aby ste to mohli lepšie pochopiť. Veľmi rád si pozriem váš dlhodobý program na naštartovanie slovenskej ekonomiky. Ďakujem.
6. schôdza NR SR - 9.deň - B. popoludní
Dátum: 2023-12-19
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

157. Ďakujem za slovo a ďakujem ti, Danka, za, nielen za tvoj príhovor, ale aj za to, že keď som si ho vypočul, tak som vlastne sa veľa naučil a trošku zmenil názor. Ja som si myslel, že cestovný ruch, že to je vlastne, vlastne také nie inovatívne, stabilné, časť hospodárstva, že sú to proste tie hrady, zámky, skanzeny, Tatry, oštiepok a že to sa vlastne nemení. A otázka je vlastne len, ako to predať svetu a ukázať čo najviac ľuďom, že čo tu máme. A ty hovoríš, že vlastne v kombinácii s tým kreatívnym priemyslom vie vytvoriť príležitosti a ponuku kultúrnych aktivít, ktoré sem sami o sebe môžu prilákať tisíce turistov. Druhá vec, kde si mi trošku pripomenula a teda nieže otvorila oči, ale trošku ma zahanbila aj, je tá téma LGBTI, napriek tomu, že som gay, k tejto téme, k tomuto zákonu som sa touto optikou vôbec nepozeral. Je úplne správne pri každej príležitosti, keď je to, keď je to vlastne, keď sú tam nejaké negatívne dopady, na ne poukázať, ale myslím, že je dôležité nehovoriť, že ekonómia je ten dôvod na prijatie práv LGBTI ľudí. Tie dôvody sú morálne. Ďakujem. (Potlesk.)
6. schôdza NR SR - 6. deň - A. dopoludnia
Dátum: 2023-12-14
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

90. Ďakujem za slovo. A aj ja ďakujem Bei za tento príspevok. Ja som chcel nadviazať na niečo, čo si spomenula na začiatku. Hovorila si, že, že táto konsolidácia je tak trošku fiktívna a že vlastne výdavky rastú a neklesajú. A ja som chcel dať takú ekonomickú vsuvku. Ono k tomuto existuje ekonomický výskum, ktorý hovorí, že konsolidácie sú úspešné v zmysle, že, že vydržia a trvale znížia dlhové zaťaženie práve vtedy, keď väčšiu časť tvoria výdavkové opatrenia. Dôvodom môže byť, že takéto konsolidácie väčšinou sprevádza väčšia, väčší záväzok vlády robiť reformy v politicky citlivých oblastiach. No a keď sa pozrieme na tú našu konsolidáciu, tak vlastne výdavkové opatrenia tvoria iba 5,9 % toho balíka, ak správne počítam. A sú to veci ako zmrazenie platov verejných zamestnancov, alebo zníženie teda výdavkov na, na RTVS a toto nie sú vlastne udržateľné opatrenia. Toto nie sú reformy. Čiže vlastne toto sa ani nepočíta. No a každý vie, že vlastne tá história reformných krokov vlád SMER-u by bola veľmi malá knižka a... (Prerušenie vystúpenia časomerom.)
6. schôdza NR SR - 5.deň - B. popoludní
Dátum: 2023-12-13
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

389. Ja tiež ďakujem, ale idem rovno na to, lebo nestíhame. (Smiech.) Doplnenie údajov na pretlačenom tlačive, ktoré predloží žiadateľ; z 1,5 na 2 eura, plus 33,3 %. Doplnenie údaj... pardon, opakujem sa. Zápis prideleného daňového kódu registračnej pokladnice do náhradnej knihy pokladnice v prípade straty, zničenia, poškodenia alebo odcudzenia; z 9,50 na 14, nárast 47,4 %. Žiadosť o písomný súhlas správcu dane s výmazom z obchodného registra; z 9,50 na 14, navýšenie 47,4 %. Povolenie úľavy zo sankcie alebo odpustenie sankcie podľa osobitného predpisu; zo 16,50 na 25 eur, nárast 51,5, 51 a pol percenta. Vydanie osvedčenia o registrácii ako náhrady za stratené, zničené, poškodené alebo odcudzené osvedčenie; zo 6,50 na 10 eur, nárast 53,8 %. Udelenie súhlasu s nakladaním s predmetom záložného práva z 9,50 na 14 eur, nárast 47,4 %. Žiadosť o prerušenie daňového konania z 9,50 na 14 eur, nárast 47,4 %. Vydanie povolenia Ministerstvom financií Slovenskej republiky na predaj tovaru spotrebného charakteru bez dane... (Prerušenie vystúpenia časomerom.)
6. schôdza NR SR - 5.deň - B. popoludní
Dátum: 2023-12-13
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

275. A, ďakujem pekne za slovo. Pán poslanec, spomínali ste zmrazovanie miezd vo verejnom sektore. Ako jeden z mála nástrojov konsolidácie, ktorý ide cez znižovanie výdavkov, nie, nie zvyšovania daní a príjmov štátu. Ja by som očakával, že tieto opatrenia, výdavkové, by sa robili na základe nejakej analýzy o tom, kde sú nejaké neefektivity povedzme, kde treba, alebo medzinárodné porovnania, kde ukazuje, že máme vyššie výdavky ako, ako v zahraničí. Takéto analýzy existujú, robí ich útvar hodnoty za peniaze a zhodou okolností teda pripravil aj revíziu výdavkov na mzdy a zamestnanosť vo verejnom sektore, z ktorej by som chcel zacitovať: "Priemerná mzda vo verejnom sektore oproti súkromnému je relatívne nižšia v porovnaní so zahraničím. Najviac zaostávajú učitelia. Veľkú časť rozdielu tvoria nízke platy vysokoškolsky vzdelaných zamestnancov štátu. Z medzinárodného pohľadu zaostávajú najviac platy učiteľov v regionálnom školstve, ktorí zarobia len 65 % priemernej mzdy vo vysokoškolsky vzdelaných, vo vyspelých krajinách vrátane EÚ je to viac ako 89 %. Naopak relatívne vyššie platy..." (Prerušenie vystúpenia časomerom.)
3. schôdza NR SR - 2.deň - A. dopoludnia
Dátum: 2023-11-15
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

46. Ďakujem pekne za slovo. Ja by som len chcel doplniť pána Polláka. Spomínal MOPS-ky ako program, ktorý funguje. Nie je to jediný. Existuje veľmi úspešná terénna sociálna práca, komunitné centrá a tiež zdravé regióny pod ministerstvom zdravotníctva. Hovoríte, že chcete tieto programy prehodnotiť. Takéto hodnotenie už existuje. Robil som, robil som ho ja ešte na ÚHP v roku 2019 a 2020, teda počas vašej vlády. Môžem povedať, že tieto programy sú vnímané veľmi pozitívne aj v komunitách, ale aj v samosprávach alebo napríklad medzi lekármi, ktorí ošetrujú Rómov. Kľudne ho môžte prerobiť. Som presvedčený, že výsledky budú rovnaké. Chcel by som tiež pripomenúť, že zaslúžilú prácu v tomto robia aj mimovládne organizácie. Určite sme všetci počuli o organizácii Cesta von, ktorá, ktorá poskytuje včasnú intervenciu prostredníctvom omám. Je to už dnes svetovo známa organizácia, jej hodnotenie robí Oxfordská univerzita. Nepochybujem, že bude veľmi pozitívne. Mimovládnych organizácií v tomto sektore je oveľa viac. Robia veci ako pomoc pri svojpomocnej výstavbe domov, prípravy nezamestnaných na pohovory, mentoring zamestnaní a ďalšie. Preto ľutujem, že ich chcete obrať o financie z dvoch percent dane. Ďakujem. (Potlesk.)
39. schôdza NR SR - 12.deň - A. dopoludnia
Dátum: 2025-09-26
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo aj Naty za tvoj príspevok a ja naozaj musím potvrdiť, že ty veľmi precízne sleduješ aj prácu ministra Huliaka. Poukazuješ dennodenne na jeho prešľapy. A ja by som sa aj tak chcela opýtať tuná kolegov z vládnej koalície, ktorí tu od rána majú teda rôzne pripomienky k tomu ako treba byť transparentní a čo všetko treba robiť inak a ja by som sa ich chcela spýtať, že prečo neriešia tieto veci, ktoré sa dejú a zatvárajú si oči pred mnohými, mnohými prešľapmi, ktoré sa dejú na strane vlády a ja by som ich chcela aj vyzvať, aby proste, keď sa dejú takéto veci, aby jednoducho konali tak, ako treba. Je to veľká hanba, že to čo vidíme je naozaj veľké farizejstvo lebo za 14 rokov vlád Roberta Fica sme tu videli kvantum káuz, ktoré neboli vyšetrené a teraz sa tu idú hrať na doslova bohorovných. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. No je naozaj skutočne nepochopiteľné, ako táto vláda dokáže rozhadzovať verejné peniaze, zatiaľ čo ľudia na Slovensku stále nemajú základné veci ako sú vodovody a kanalizácie. V roku 2025 by sme už mali mať dostupnú modernú infraštruktúru v každej obci, no realita je žiaľ iná. Ľudia v mnohých regiónoch žijú v podmienkach, ktoré by sme čakali v minulom storočí a to napriek tomu, že štát mal a má dostatok peňazí alebo teda zdrojov na budovanie. Prečo táto vláda namiesto zbytočných a často neefektívnych projektov neinvestuje do základných potrieb obyvateľov? Prečo nevyužíva peniaze rozumne, keď životná úroveň ľudí závisí od jednoduchého prístupu k pitnej vode? Každý jeden obyvateľ Slovenska má právo na základné služby a nie na prázdne sľuby a rozhodnutia tejto vlády a ja naozaj, že mám sa opýtať, kto môže za tento stav na Slovensku? Pán Gašpár, pán Kamenický, možno by ste mi vedeli odpovedať, kto za tento stav môže. Preto žiadame zodpovednosť a prioritu tam, kde to je naozaj potrebné, aby sme o 10 rokov naozaj nestáli pred rovnakými problémami ako teraz. Ďakujem.